

**Еуразиялық экономикалық одақтың сыртқы экономикалық қызметінің Бірыңғай тауар номенклатурасына сәйкес мұнай-газ құбырларына арнап қара металдан жасалған бұрын қолданылған құбырларды сыныптау туралы**

Еуразиялық экономикалық комиссия Алқасының 2017 жылғы 3 шілдедегі № 81 шешімі

      Кеден одағының Кеден кодексінің 52-бабының 7-тармағына сәйкес Еуразиялық экономикалық комиссия Алқасы **шешті:**

      1. Сынуы, тілінуі, тозуы салдарынан немесе басқа да себептерден олардың арнап қойылған сапасында пайдалану үшін түбегейлі жарамсыз мұнай-газ құбырларына арнап қара металдан жасалған бұрын қолданылған құбырлар, оларды басқа мақсаттарға қайта пайдалану мүмкіндігінің болуына қарамастан, Сыртқы экономикалық қызметтің Тауар номенклатурасына Түсіндірмелердің 1-қағидасына сәйкес Еуразиялық экономикалық одақтың сыртқы экономикалық қызметінің Бірыңғай тауар номенклатурасының 7204 тауар позициясында сыныпталады.

      2. Осы Шешім ресми жарияланған күнінен бастап күнтізбелік 30 күн өткен соң күшіне енеді.

|  |  |
| --- | --- |
| *Еуразиялық экономикалық комиссия*  *Алқасының Төрағасы* | *Т. Саркисян* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК